CELEX: 32008R0167
Language: et
Date: 2008-02-22 00:00:00
Title: Komisjoni määrus (EÜ) nr 167/2008, 22. veebruar 2008 , milles käsitletakse kümneaastase tähtajaga uut luba koktsidiostaatikumi kasutamiseks söödalisandina (EMPs kohaldatav tekst)

23.2.2008   
            
            
               ET
            
            
               Euroopa Liidu Teataja
            
            
               L 50/14
            
         
      KOMISJONI MÄÄRUS (EÜ) nr 167/2008,
   22. veebruar 2008,
   milles käsitletakse kümneaastase tähtajaga uut luba koktsidiostaatikumi kasutamiseks söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eelkõige selle artikleid 3 ja 9,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (2) eriti selle artiklit 25,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord.
            
         
               (2)
            
            
               Määruse (EÜ) nr 1831/2003 artikliga 25 on kehtestatud üleminekumeetmed söödalisandite loataotlustele, mis on esitatud direktiivi 70/524/EMÜ kohaselt enne määruse (EÜ) nr 1831/2003 kohaldamise kuupäeva.
            
         
               (3)
            
            
               Käesoleva määruse lisas sätestatud söödalisandi loataotlus on esitatud enne määruse (EÜ) nr 1831/2003 kohaldamise kuupäeva.
            
         
               (4)
            
            
               Esialgsed märkused, mis kõnealuse taotluse kohta esitati direktiivi 70/524/EMÜ artikli 4 lõike 4 kohaselt, edastati komisjonile enne määruse (EÜ) nr 1831/2003 kohaldamise kuupäeva. Seepärast tuleb kõnealust taotlust jätkuvalt käsitleda direktiivi 70/524/EMÜ artikli 4 kohaselt.
            
         
               (5)
            
            
               Kokcisan 120G ringlusse laskmise eest vastutav isik esitas taotluse nimetatud aine kasutamise lubamiseks koktsidiostaatikumina kümne aasta jooksul broilerkanade puhul vastavalt kõnealuse direktiivi artiklile 4. Euroopa Toiduohutusamet (EFSA) on käesoleva määruse lisas sätestatud tingimuste alusel esitanud arvamuse kõnealuse preparaadi kasutamise ohutuse kohta inimeste, loomade ja keskkonna suhtes. Hindamine näitab, et direktiivi 70/524/EMÜ artiklis 3a sellise loa suhtes kehtestatud tingimused on täidetud. Järelikult tuleks anda luba kasutada kõnealust preparaati kümne aasta jooksul lisas sätestatud tingimuste kohaselt.
            
         
               (6)
            
            
               Kõnealuse taotluse hindamine on näidanud, et on vaja teatavaid meetmeid töötajate kaitsmiseks lisas sätestatud söödalisandiga kokkupuutumise eest. Selline kaitse tuleks tagada nõukogu 12. juuni 1989. aasta direktiivi 89/391/EMÜ (töötajate töötervishoiu ja tööohutuse parandamist soodustavate meetmete kehtestamise kohta) (3) kohaldamisega.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Koktsidiostaatikumide ja muude raviainete rühma kuuluvat lisas täpsustatud preparaati lubatakse kasutada söödalisandina kümne aasta jooksul kõnealuses lisas kehtestatud tingimuste alusel.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. veebruar 2008
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 270, 14.12.1970, lk 1. Direktiivi on viimati muudetud komisjoni määrusega (EÜ) nr 1800/2004 (ELT L 317, 16.10.2004, lk 37).
   
      (2)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (3)  EÜT L 183, 29.6.1989, lk 1. Direktiivi on viimati muudetud Euroopa Parlamendi ja nõukogu direktiiviga 2007/30/EÜ (ELT L 165, 27.6.2007, lk 21).
   
      LISA
      
                  Söödalisandi registreerimisnumber
               
               
                  Söödalisandi ringlusesse laskmise eest vastutava isiku nimi ja registreerimisnumber
               
               
                  Lisand
                  (kauba nimi)
               
               
                  Koostis, keemiline valem, kirjeldus
               
               
                  Loomaliik või kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
               
                  Jääkide piirnormid asjaomases loomses toidus
               
            
                  Toimeaine kogus mg-des täissööda kilogrammi kohta
               
            
                  Koktsidiostaatikumid ja muud raviained
               
            
                  E 766
               
               
                  KRKA, d.d
                  Novo mesto, Sloveenia
               
               
                  Naatriumsalinomütsiin
                  (Kokcisan 120G)
               
               
                  
                               
                           
                           
                              Söödalisandi koostis:
                              
                                           
                                       
                                       
                                          Naatriumsalinomütsiin 120 g/kg
                                       
                                    
                                           
                                       
                                       
                                          Kaltsiumkarbonaat kuni 1 000 g/kg
                                       
                                    
                                           
                                       
                                       
                                          Sahharoosi sisaldus: 80–100 g/kg
                                       
                                    
                                           
                                       
                                       
                                          Maisitärklis: 20 g/kg
                                       
                                    
                        
                               
                           
                           
                              Toimeaine:
                              
                                           
                                       
                                       
                                          Naatriumsalinomütsiin,
                                       
                                    
                                           
                                       
                                       
                                          C42H69O11Na,
                                       
                                    
                                           
                                       
                                       
                                          CASi number: 55721-31-8,
                                       
                                    
                                           
                                       
                                       
                                          
                                             Streptomyces albus'e (CBS 101071) fermentatsioonil saadud polüeetermonokarboksüülhappe naatriumsool
                                       
                                    
                        
                               
                           
                           
                              Tooteomased lisandid:
                              
                                           
                                       
                                       
                                          < 42 mg elaiofüliini 1 kg naatriumsalinomütsiini kohta
                                       
                                    
                                           
                                       
                                       
                                          < 40 g 17-epi-20 desoksüsalinomütsiini 1 kg naatriumsalinomütsiini kohta
                                       
                                    
                        
               
                  Broilerkanad
               
               
                  —
               
               
                  60
               
               
                  70
               
               
                  Kasutamine keelatud vähemalt kolm päeva enne tapmist.
                  Segasöötades kasutamise puhul tuleb kasutusjuhendisse märkida:
                  
                               
                           
                           
                              „Ohtlik hobuslastele ja kalkunitele.”
                           
                        
                               
                           
                           
                              „Käesolev sööt sisaldab ionofoori: samaaegne kasutamine koos teatud raviainetega (nt tiamuliin) võib olla vastunäidustatud.”
                           
                        
               
                  26. veebruar 2018
               
               
                  5 μg naatriumsalinomütsiini 1 kg kohta kõigi märgade kudede puhul